CELEX: 22008D0082
Language: hu
Date: 2007-12-20 00:00:00
Title: 2008/82/EK: Az EK–Macedónia Volt Jugoszláv Köztársaság Stabilizációs és Társulási Tanács 1/2007 határozata ( 2007. december 20. ) az EK–Macedónia Volt Jugoszláv Köztársaság stabilizációs és társulási megállapodása (acéltermékekről szóló) 2. jegyzőkönyvének módosításáról

30.1.2008   
            
            
               HU
            
            
               Az Európai Unió Hivatalos Lapja
            
            
               L 25/10
            
         
      AZ EK–MACEDÓNIA VOLT JUGOSZLÁV KÖZTÁRSASÁG STABILIZÁCIÓS ÉS TÁRSULÁSI TANÁCS 1/2007 HATÁROZATA
   
   (2007. december 20.)
   az EK–Macedónia Volt Jugoszláv Köztársaság stabilizációs és társulási megállapodása (acéltermékekről szóló) 2. jegyzőkönyvének módosításáról
   (2008/82/EK)
   A STABILIZÁCIÓS ÉS TÁRSULÁSI TANÁCS,
   tekintettel az egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási egyezményre,
   mivel:
   
               (1)
            
            
               A stabilizációs és társulási megállapodás 2. jegyzőkönyvének 7. cikke mennyiségi korlátozások nélküli kettős ellenőrzési rendszert állapít meg a Macedónia Volt Jugoszláv Köztársaságból származó acéltermékek Közösségbe történő behozatalára.
            
         
               (2)
            
            
               A Macedónia Volt Jugoszláv Köztársaság acéliparára vonatkozó, szükséges szerkezetátalakítási és áttérési programban jelentős előrehaladás történt.
            
         
               (3)
            
            
               Az átláthatóság fokozásához és a kereskedelem esetleges eltérítésének elkerüléséhez nincs többé szükség a kereskedelmi forgalom tendenciáira vonatkozó gyors információszolgáltatást célzó igazgatási eljárásra.
            
         
               (4)
            
            
               Következésképpen nincs szükség mennyiségi határok nélküli kettős ellenőrzési rendszerre sem a Macedónia Volt Jugoszláv Köztársaságból származó acéltermékek Közösségbe történő behozatalához.
            
         
               (5)
            
            
               A 2. jegyzőkönyvet tehát ennek megfelelően módosítani kell,
            
         A KÖVETKEZŐKÉPPEN HATÁROZOTT:
   Egyetlen cikk
   A stabilizációs és társulási megállapodás 2. jegyzőkönyvének 7. cikkét, és az említett 2. jegyzőkönyv I. mellékletét el kell hagyni.
   Ez a határozat 2008. január 1-jén lép hatályba.
   
      Kelt Brüsszelben, 2007. december 20-án.
      
         
            a Stabilizációs és Társulási Tanács részéről
         
         
            az elnök
         
         Antonio MILOŠOSKI